שלום מאיר ולך

**שלום מאיר הכהן וַלַךְ** (1 באוקטובר 1947 – 21 במרץ 2026) היה רב, מרצה, הוגה וסופר ישראלי. השתמש גם בשם העט **מאיר ברעם**.

## ביוגרפיה
ולך נולד בישראל למשפחה ששורשיה בחסידות ויז'ניץ, וגדל בדרום תל אביב. למד בישיבת סלבודקה בבני ברק. אחר נישואיו למד בכולל אברכים, ובד בבד עסק בכתיבה. בשנת 1985 הצטרף לצוות ההקמה של העיתון יתד נאמן והיה עורכו של המוסף התורני. כעבור זמן פרש מן העיתון והחל בכתיבה ספרותית-תורנית ענפה.

הרב ולך הקיף בספריו את שלושת החוגים המרכזיים ביהדות החרדית – ליטאים, חסידים ועדות המזרח. רבים מספריו עוסקים ברבני עדות המזרח. בשנת 1993 הוציא את סדרת "שערי ארמון" – משלים לימים הנוראים ולהגדה של פסח מגדולי רבני המזרח. בשנת 1995 הוציא את הסדרה "אבותינו סיפרו לנו" – סיפורים ומשלים ממורשת יהדות המזרח על סליחות ועל הגדה של פסח. בשנת 2007 יצא כרך נוסף בסדרה, על זמירות שבת וברכת המזון.

רוב ספריו יצאו בהוצאת "תבונה".

## מעיין השבוע, מעיין המועד ומעיין האמונה
במשך שנים ערך הרב ולך את העלון השבועי של תנועת אל המעיין של מפלגת ש"ס – "מעיין השבוע". את אוסף מאמריו הוא קיבץ לסדרת ספרי "מעיין השבוע" על התורה. כמו כן הוציא את סדרת "מעיין המועד" על מועדי השנה, ואת סדרת "מעיין האמונה", המכילה מאמרים ורעיונות בנושא האמונה ומשולבים בה סיפורים מגדולי הדורות, רבים מהם מרבני יהדות המזרח. כמו כן הוציא ספר "מעיין האגדה" העוסק באגדות הש"ס.

## הגדות של פסח
הרב ולך מכונה "בעל ההגדות", בשל מספרן הרב של ההגדות של פסח שהוציא. מאז תחילת שנות ה-90 של המאה ה-20 הוציא כמעט מדי שנה הגדה של פסח נוספת הכוללת לקט פירושים וביאורים על סדר ההגדה מאת אחד הרבנים, עם סיפורים אודותיו. בין השאר הוציא הגדות של הגר"א מווילנא, הבעל שם טוב ותלמידיו, החתם סופר, רבי חיים פלאג'י, החיד"א, הבן איש חי, הרש"ר הירש, רבי יהושע לייב דיסקין, אדמו"רי רוז'ין, אדמו"רי חסידויות קוצק, פשיסחא, ויז'ניץ וגור, וגדולי הרבנים הליטאים בדורות האחרונים: החפץ חיים, המשגיח הרב יחזקאל לוינשטיין, הרב אלעזר מנחם מן שך, הרב יעקב ישראל קניבסקי והרב יוסף שלום אלישיב, הרב אהרון ליב שטינמן, והרב חיים קנייבסקי.

חלק מן ההגדות תורגמו לאנגלית.

## ביוגרפיות
הרב ולך כתב מספר ביוגרפיות על רבנים ואישים תורניים. כמה מספרי הביוגרפיה הפכו לרב-מכר, ובהם "אנא עבדא" – על הרב שמואל צבי קובלסקי ו"מעילו של שמואל" – על הרב שמואל אהרן יודלביץ. כמו כן פרסם ביוגרפיות על רבי יהושע לייב דיסקין, האדמו"ר מאוז'רוב הרב בן ציון אבא שאול והמשגיח הרב יחזקאל לוינשטיין, ועל האדמו"ר הרב פנחס דוד הורביץ מבוסטון.

## ספרות ילדים ונוער
הרב ולך היה גם סופר ילדים ונוער פורה. על ספריו לילדים ונוער הוא חותם בשם העט **מאיר ברעם** (**מאיר בר ע**ליזה ו**מ**רדכי, שמות הוריו). רוב ספריו הם עיבוד של מאורעות היסטוריים המוגשים בהשקפה תורנית. משנת 2019 יצאו חלק מספריו בגרסת קומיקס.

## רב ומרצה
הרב ולך כיהן עד פטירתו כרב קהילת ובית הכנסת "שיכון ג' המרכזי – נוסח ספרד". בנוסף שימש כמרצה, בין השאר ב"בית המורה" בבני ברק.

## ספריו
### הגדות של פסח
* **אבותינו סיפרו לנו** – סיפורים ומשלים ממורשת יהדות המזרח
* **אדיר במלוכה** – המגיד ממזריטש וצאצאיו אדמו"רי רוז'ין
* **ארזי הלבנון** – מגדולי התורה הליטאים
* **באהלי צדיקים** – הבעל שם טוב ותלמידיו
* **הגדת הרש"ר הירש**
* **הגדת החפץ חיים**
* **הגדת רבי יהושע לייב דיסקין**
* **רבינו הבן איש חי**
* **הגדת גדולי המוסר**
* **הגדת רבנו צדוק הכהן מלובלין**
* **הגדת אביעזרי** – הרב שך
* **קניין תורה** – הרב שך
* **מעשה רב** – מגדולי הדורות
* **פניני החיד"א**
* **פניני הגר"א**
* **הגדת ברנוביץ** – הרב אלחנן וסרמן ורבני ישיבת ברנוביץ
* **הגדת הקהלות יעקב** – הרב יעקב ישראל קניבסקי
* **הגדת החתם סופר**
* **יוסף דעת** – הרב עובדיה יוסף
* **מגנזי המלך** – שושלת רבני אבוחצירא
* **מעשי למלך** – סיפורי מופתים משושלת רבני אבוחצירה
* **מעיין המועד** – אוסף מאמרים ורעיונות על הגדה של פסח
* **נעם שיח** – היהודי הקדוש, רבי שמחה בונם מפשיסחה ותלמידיהם
* **שרפי קודש** – היהודי הקדוש, רבי שמחה בונם מפשיסחא ותלמידיהם
* **פניני רבינו [[חיים פלאג'י]]**
* **שערי ארמון** – סיפורים ומשלים ממורשת יהדות המזרח על הגדה של פסח
* **והגדת** – הרב יעקב גלינסקי
* **ישא ברכה** – הרב יוסף שלום אלישיב
* **הגדה של פסח תורת חיים** – הרב חיים קנייבסקי
* **הגדה של פסח אהלי תורה** – הרב אהרון ליב שטינמן
* **הגדה של פסח ישועות מלכו** – האדמו"ר מויזניץ בעל הישועות משה

### ספרי 'מעיין'
* **מעיין השבוע** חמישה כרכים על פרשיות התורה
* **מעיין המועד** שישה כרכים על מועדי השנה
* **מעיין האמונה** ארבעה כרכים על ענייני אמונה
* **מעיין האגדה** סדרת מאמרים על סוגי מדרשי חז"ל ואופי הבנתם

### תולדות וביוגרפיות
* **ויז'ניץ בתפארתה** – תולדות בית קוסוב-ויז'ניץ
* **מלכות ויז'ניץ**
* **שושלת בוסטון** – תולדות חסידות בוסטון
* **השרף מבריסק** – תולדות חייו ופעלו של רבי יהושע לייב דיסקין
* **אנא עבדא** פרקי התעלות מחייו של הרב שמואל צבי קובלסקי
* **מעילו של שמואל** – תולדות חייו של הרב שמואל אהרון יודלביץ
* **האש דת מאוזרוב** – קורות חייו של האדמו"ר מאוזרוב
* **שמואל בקוראי שמו** – תולדות חייו של הרב שמואל וינטרוב, ראש ישיבת נובהרדוק בפינסק
* **רבינו ה[[אור לציון]]** – קורות חייו של הרב בן ציון אבא שאול, ראש ישיבת פורת יוסף
* **ומשה היה רועה** – סיפור חייו של רבי משה פרדו, מייסד מוסדות אור החיים
* **ידיו אמונה** – המשגיח הרב יחזקאל לוינשטיין

### כללי
* **אבותינו סיפרו לנו** – סיפורים ומשלים ממורשת יהדות המזרח על סליחות
* **אבותינו סיפרו לנו** – סיפורים ומשלים ממורשת יהדות המזרח על ברכת המזון
* **שערי ארמון** – סיפורים ומשלים ממורשת יהדות המזרח על הימים הנוראים
* **אדיר במלוכה** על ברכת המזון, מהמגיד ממזריטש וצאצאיו אדמו"רי רוז'ין
* **מאמרי הווידוי ועומק הדין** – מגדולי המוסר
* **ביאורי הווידוי** – מגדולי המוסר
* **חפץ חיים החדש על התורה**
* **פניני רבינו חיים פלאג'י** – על שיר השירים
* **מחשבת הטהרה** פרקי הגות ומחשבה אודות מצות טהרת המשפחה
* **נעם שיח** – על ברכת המזון, מהיהודי הקדוש ורבי שמחה בונם מפשיסחא ותלמידיהם
* **והגדת** – הרב יעקב גלינסקי – אלול, ראש השנה
* **והגדת** – הרב יעקב גלינסקי – יום כיפור, סוכות
* **והגדת** – הרב יעקב גלינסקי – על פרשיות התורה

### ספרי מאיר ברעם
ספרים על רקע היסטורי:
***אבן המזבח** – על מרד החשמונאים
***עיר מלוכה** – על חורבן בית המקדש השני
***הפרנס מקולוניה** – על מסעי הצלב
***השליחות הגורלית** – על שרפת התלמוד בימי בעלי התוספות
***האוצר הספרדי** – על אנוסי ספרד תחת שלטון האינקוויזיציה הספרדית
ספרים בסדרת "שעון הקסמים":
***[[שעון הקסמים (מאיר ברעם)|שעון הקסמים]]**
***מבצע אלול**
***עלילה בכפר**
ספרים נוספים:
***שימי וסימי**

## קישורים חיצוניים
*  משיעורי הרב שלום מאיר ולך, לצפייה באתר בינינו
* שיעוריו של הרב וולך, באתר קול הלשון
* 

## הערות שוליים

קטגוריה:סופרים חרדים ישראלים
קטגוריה:בני ברק: רבנים
קטגוריה:ביוגרפים ישראלים
קטגוריה:בוגרי ישיבת סלבודקה (בני ברק)
קטגוריה:סופרי ילדים ונוער ישראלים
קטגוריה:סגל יתד נאמן
קטגוריה:פרשני הגדה של פסח
קטגוריה:ישראלים שנולדו ב-1947
קטגוריה:ישראלים שנפטרו ב-2026